

**Anul 2024 – numărul 35**

**26 – 30 august**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 26 – 30 august, 2024 3](#_Toc176157464)

[Comunicate de presă / Știri ale Guvernului României 6](#_Toc176157465)

[148 de tineri au finalizat astăzi Programul Oficial de Internship al Guvernului României, ediția 2024 6](#_Toc176157466)

[Premierul Marcel Ciolacu: Nicio pensie aflată în plată nu va scădea în urma recalculării. Pentru persoanele cu dizabilități vom veni cu o reglementare specială care să trateze cu respect munca și să le asigure dreptul la un trai decent 6](#_Toc176157467)

[Premierul Marcel Ciolacu la deschiderea Forumului Studenților Români de Pretutindeni: România se poate dezvolta doar luptând pentru ceva, nu împotriva cuiva 7](#_Toc176157468)

[Alocuțiunea premierului Marcel Ciolacu la deschiderea ediției a IV-a a Forumului Studenților Români de Pretutindeni 7](#_Toc176157469)

[Premierul Marcel Ciolacu: Nu luăm în calcul majorarea taxelor. Mergem mai departe cu digitalizarea ANAF, creșterea încasărilor bugetare și reforma cheltuielilor publice 9](#_Toc176157470)

[Informație Europeană 10](#_Toc176157471)

[NOUTĂȚI – Informații UTILE 11](#_Toc176157472)

[Ministrul Energiei, Sebastian-Ioan Burduja, a prezentat, astăzi, în cadrul ședintei de Guvern, lista propunerilor de investiții prioritare, finanțate prin Fondul pentru modernizare (FM), care va fi transmisă către Banca Europeană de Investiții în vederea finanțării 11](#_Toc176157473)

[ENERGY EXPO® 2024, cel mai amplu târg expozițional de energie din Europa de S-E 12](#_Toc176157474)

[Guvernul a decis noi măsuri pentru derularea Programului Național de Dezvoltare Locală 13](#_Toc176157475)

[Ministerul Dezvoltării a decontat peste 80 milioane lei pentru continuarea proiectelor de infrastructură 14](#_Toc176157476)

[PEO: solicitanții vor primi solicitări de clarificări aferente etapei de evaluare tehnică și financiară calitativă (ETFC) formulate de Comisia de evaluare a proiectelor depuse în cadrul apelurilor de proiecte „Primul student din familie” 14](#_Toc176157477)

[Consultări Publice 15](#_Toc176157478)

[Interreg VI-A România-Bulgaria a lansat în consultare publică Ghidul Aplicantului dedicat Priorității 2 – O regiune verde, OS 2.4. Promovarea adaptării la schimbările climatice și a prevenirii riscurilor de dezastre și a rezilienței (domeniul adaptare la schimbările climatice), ținând seama de abordările ecosistemice 15](#_Toc176157479)

[*PNRR* 15](#_Toc176157480)

[„PNRR: Fonduri pentru România modernă și reformată!” 15](#_Toc176157481)

[PNRR – A fost lansat apelul competitiv de proiecte „Program de formare a cadrelor didactice din liceele cu profil agricol” 16](#_Toc176157482)

[PNRR: Instrucțiunea nr. 3/21.08.2024 16](#_Toc176157483)

[PNRR: Calendarul apelurilor actualizat la data de 14.08.2024 17](#_Toc176157484)

[Apeluri – Finanțări 17](#_Toc176157485)

[Se prelungește termenul de depunere a proiectelor pentru finanțarea IMM-urilor, prin Programul Regional Vest: peste 40 de milioane de euro disponibili 17](#_Toc176157486)

[AFM: Lansarea Programului Rangerii Juniori 17](#_Toc176157487)

[PoIDS: Ghidul Solicitantului Condiții Specifice pentru transmiterea prin sistemul MySMIS2021+ a proiectelor etapizate în cadrul Priorității 06. Servicii de suport pentru persoane vârstnice 18](#_Toc176157488)

[PEO: actualizează Ghidul Solicitantului Pachet de bază pentru persoanele fără/cu nivel scăzut de formare 18](#_Toc176157489)

[PTJ: Ghidul Solicitantului pentru Prioritatea 7 Asistență tehnică, Componenta apelul de proiecte MySMIS PTJ/AP7/AMPTJ 19](#_Toc176157490)

[Programul Asistență Tehnică: actualizează Ghidul Solicitantului Condiții specifice de accesare a fondurilor din Programul Asistenţă Tehnică 2021-2027, P2- Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ – Sprijin pentru implementarea Strategiilor ITI prevăzute în cadrul Acordului de Parteneriat 19](#_Toc176157491)

[PEO: actualizează Ghidul Solicitantului Condiții Specifice Diversificarea și flexibilizarea serviciilor de educație timpurie 19](#_Toc176157492)

[Programul Asistență Tehnică: actualizează Ghidul Solicitantului Condiții Specifice de accesare a fondurilor din Programul Asistenţă Tehnică 2021-2027 – MySMIS2021 19](#_Toc176157493)

[PoIDS: actualizează versiunea Programului Incluziune și Demnitate Socială 20](#_Toc176157494)

[PEO: actualizează versiunea Programului Educație și Ocupare 20](#_Toc176157495)

[PoCIDIF: actualizează Ghidul Solicitantului Sprijin pentru proiecte de CDI pentru consorții tematice între parteneri publici-privați 20](#_Toc176157496)

[Sprijin financiar în valoare de peste 55 milioane lei pentru crescătorii de animale 20](#_Toc176157497)

[Din Actualitatea Europeană 21](#_Toc176157498)

[UE mobilizează asistență pentru incendiile forestiere din Madeira, Portugalia 21](#_Toc176157499)

[UE alocă 35 de milioane EUR sub formă de ajutor umanitar suplimentar pentru Africa de Vest 21](#_Toc176157500)

[Cultura pune Europa în mișcare: UE promovează cultura și creativitatea 22](#_Toc176157501)

[Comisia propune posibilități de pescuit pentru 2025 în Marea Baltică 23](#_Toc176157502)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României  
în perioada  26 – 30 august, 2024

**Monitorul Oficial, Partea I, nr. 847/ 26 August 2024**

* Nr. **2878** / **21 August 2024**, Ministerul Dezvoltării, Lucrărilor Publice și Administrației - Ordin privind alocarea și actualizarea sumelor pentru cofinanțarea lucrărilor de investiții pentru modernizarea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților, conform Programului Termoficare.

**SUME**

**alocate din Fondul pentru mediu**

— lei —

|  |  |  |  |  |  |  |  |
| --- | --- | --- | --- | --- | --- | --- | --- |
| **Unitatea**  **Administrativ -**  **teritorială** | **Denumirea obiectivului de investiţii** | **Valoarea obiectivului de investiţii** | **Cofinanţare cu sume din transferuri din bugetul Fondului pentru mediu** | | | | |
| **TOTAL, din care** | **Suplimentare Ordonanţa de urgenţă a Guvernului nr. 47/2022** | **Realizat ani precedenţi** | **Realizat în perioada 1.01.2024— 29.07.2024** | **Rest de executat 30.07.2024** |
| Brad | Construire centrală termică şi conductă de racord agent primar la sistemul de distribuţie, în municipiul Brad, judeţul Hunedoara | 66.435.709,78 | 56.311.993,22 | 0,00 | 0,00 | 0,00 | 56.311.993,22 |

**Monitorul Oficial, Partea I, nr. 850/ 26 August 2024**

* Nr. **5636** / **23 Iulie 2024**, Ministerul Educației - Ordin privind acordarea autorizației de funcționare provizorie unității de învățământ preuniversitar de stat Liceul Tehnologic „Constantin Bursan“ din municipiul Hunedoara, județul Hunedoara.

**Monitorul Oficial, Partea I, nr. 851/ 26 August 2024**

* Nr. **139** / **23 August 2024**, Ministerul Afacerilor Interne - Ordin pentru aprobarea Normelor de aplicare a dispozițiilor privind dreptul polițistului la decontarea cheltuielilor de asistență juridică.

**Monitorul Oficial, Partea I, nr. 852/ 27 August 2024**

* Nr. **1043** / **21 August 2024**, Guvernul României - Hotărâre privind modificarea valorii de inventar și a caracteristicilor tehnice ale unui bun imobil aflat în domeniul public al statului și în administrarea Inspecției Muncii.

**DATELE DE IDENTIFICARE**

**ale bunului la care se modifică valoarea de inventar si caracteristicile tehnice**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Administratorul** | **Nr. MF** | **Codul de clasificare** | **Denumirea**  **bunului** | **Adresa** | **Elementele-cadru de descriere tehnică** | **Anul**  **dobândirii** | **Valoarea de inventar — lei —** | **Valoarea de inventar actualizată — lei —** | **Baza legală** |
| Inspecţia Muncii  CUI 12335018 | 144747 | 8.29.08 | Imobil | Ţara: România; judeţul: Hunedoara; satul Criscior, Calea Zarandului nr. 70 | **Corp C1**  - suprafaţa construită la sol = 174 mp;  - suprafaţa construită desfăşurată = 367 mp;  - regim înălţime: P + 1E.  **Corp C2**  - suprafaţa construită la sol = 20 mp;  - suprafaţa construită desfăşurată = 20 mp;  -regim înălţime: P.  **Corp C3**  - suprafaţa construită la sol = 292 mp;  - suprafaţa construită desfăşurată = 292 mp;  - regim înălţime: P.  **Suprafaţă teren** = 1.699 mp CF 61774 Criscior | 1998 | 56.570 | 163.395 | Hotărârea  Guvernului nr. 725/1998; Hotărârea Guvernului  nr. 58/2015; Hotărârea Guvernului  nr. 821/2017 |

**Monitorul Oficial, Partea I, nr. 853/ 27 August 2024**

* Nr. **138** / **22 August 2024**, Ministerul Afacerilor Interne - Ordin privind stabilirea modalității de gestionare de către polițiști a cazurilor privind actele de violență .

**Monitorul Oficial, Partea I, nr. 854/ 27 August 2024**

* Nr. **5612** / **22 Iulie 2024**, Ministerul Educației – Ordin privind acordarea acreditării unității de învățământ preuniversitar de stat Școala Gimnazială Sălașu de Sus, comuna Sălașu de Sus, județul Hunedoara.

**Monitorul Oficial, Partea I, nr. 858/ 27 August 2024**

* Nr. **1029** / **21 August 2024**, Guvernul României – Hotărâre pentru stabilirea unor măsuri de punere în aplicare a Regulamentului (UE) 2023/1.115 al Parlamentului European și al Consiliului din 31 mai 2023 privind punerea la dispoziție pe piața Uniunii și exportul din Uniune a anumitor produse de bază și produse asociate cu defrișările și degradarea pădurilor și de abrogare a Regulamentului (UE) nr. 995/2010.
* Nr. **6170** / **22 August 2024**, Ministerul Educației - Ordin pentru aprobarea Metodologiei de organizare și desfășurare a concursurilor/testărilor de ocupare a posturilor didactice/catedrelor care se vacantează pe parcursul anului școlar în unitățile de învățământ preuniversitar de stat.

**Monitorul Oficial, Partea I, nr. 860/ 28 August 2024**

* Nr. **2726** / **19 August 2024**, Ministerul Economiei, Antreprenoriatului și Turismului – Ordin privind modificarea Procedurii de implementare a schemei de ajutor de minimis prevăzute în cadrul Programului de dezvoltare a activităților de comercializare a produselor și serviciilor de piață, aprobată prin Ordinul ministrului economiei, antreprenoriatului și turismului nr. 603/2023.
* Nr. **2727** / **19 August 2024**, Ministerul Economiei, Antreprenoriatului și Turismului - Ordin privind modificarea Procedurii de implementare a schemei de ajutor de minimis prevăzute în cadrul Programului național multianual de microindustrializare, aprobată prin Ordinul ministrului economiei, antreprenoriatului și turismului nr. 598/2023 .
* Nr. **2728** / **19 August 2024**, Ministerul Economiei, Antreprenoriatului și Turismului - Ordin privind modificarea procedurii de implementare a schemei de ajutor de minimis prevăzute în cadrul Programului de accelerare a dezvoltării întreprinderilor mici și mijlocii, aprobată prin Ordinul ministrului economiei, antreprenoriatului și turismului nr. 1.341/2023.

**Monitorul Oficial, Partea I, nr. 864/ 28 August 2024**

* Nr. **34** / **28 August 2024**, Guvernul României – Ordonanță privind stabilirea unor măsuri pentru derularea Programului național de dezvoltare locală.
* Nr. **35** / **28 August 2024**, Guvernul României - Ordonanță privind constituirea, organizarea și funcționarea Rețelei nucleelor pentru dezvoltare durabilă din România.
* Nr. **1051** / **28 August 2024**, Guvernul României - Hotărâre privind repartizarea sumelor corespunzătoare cotei prevăzute la art. 6 alin. (1) lit. e) din Legea bugetului de stat pe anul 2024 nr. 421/2023 pentru finanțarea instituțiilor publice de spectacole din subordinea autorităților administrației publice locale ale unităților administrativ-teritoriale din județe, respectiv teatre, opere și filarmonici.

|  |  |  |  |
| --- | --- | --- | --- |
| **Județ** | **Unitatea administrativ-teritorială** | **Denumire instituţie** | **Sumă alocată  (lei)** |
| Hunedoara | CJ Hunedoara | Teatrul dramatic „I.D. Sîrbu” Petroșani | **1.088.000,00** |
| Hunedoara | CJ Hunedoara | Teatrul de Artă Deva | **558.000,00** |

**Monitorul Oficial, Partea I, nr. 866/ 29 August 2024**

* Nr. **3133** / **19 August 2024**, Ministerul Culturii – Ordin privind aprobarea Schemei de ajutor de minimis pentru susținerea editării revistelor și publicațiilor culturale, altele decât cele propuse de uniunile de creatori din România, membre ale Alianței Naționale a Uniunilor de Creatori, conform Legii nr. 136/2015 pentru finanțarea revistelor de cultură reprezentative din România.

**Monitorul Oficial, Partea I, nr. 868/ 29 August 2024**

* Nr. **17** / **6 Martie 2000**, Parlamentul României – Lege privind asistența socială a persoanelor vârstnice (republicare).

**Monitorul Oficial, Partea I, nr. 869/ 29 August 2024**

* Nr Nr. **37** / **28 August 2024**, Guvernul României – Ordonanță privind aprobarea realizării de către Ministerul Muncii și Solidarității Sociale, în colaborare cu Serviciul de Telecomunicații Speciale, a rețelei securizate de comunicații de date de arie extinsă pentru sistemul informatic „Hub de servicii MMSS-SII MMSS“, precum și pentru modificarea și completarea unor acte normative.
* Nr. **287** / **29 August 2024**, Primul-Ministru - Decizie pentru modificarea și completarea Deciziei prim-ministrului nr. 121/2024 privind înființarea, organizarea și funcționarea Comitetului interministerial pentru asigurarea elaborării Strategiei naționale privind inovarea în sectorul public pentru perioada 2025-2029 și a planului de acțiune aferent.
* Nr. **6059** / **28 August 2024**, Ministerul Investițiilor și Proiectelor Europene - Ordin privind modificarea anexei la Ordinul ministrului investițiilor și proiectelor europene nr. 2.041/2023 pentru aprobarea **modelului contractului de finanțare** prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, precum și pentru modificarea anexei la Ordinul ministrului investițiilor și proiectelor europene nr. 2.228/2023 pentru aprobarea modelului deciziei de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027.

**Monitorul Oficial, Partea I, nr. 870/ 29 August 2024**

* Nr. **38** / **28 August 2024**, Guvernul României - Ordonanță pentru modificarea și completarea Legii nr. 295/2004 privind regimul armelor și al munițiilor.
* Nr. **39** / **28 August 2024**, Guvernul României - Ordonanță pentru modificarea și completarea Legii nr. 263/2004 privind asigurarea continuității asistenței medicale primare prin centrele de permanență.
* Nr. **40** / **28 August 2024**, Guvernul României - Ordonanță pentru modificarea art. 30 din Ordonanța Guvernului nr. 51/1998 privind îmbunătățirea sistemului de finanțare nerambursabilă a proiectelor culturale.
* Nr. **103** / **28 August 2024**, Guvernul României - Ordonanță de urgență privind reorganizarea unor instituții publice din domeniul mediului, apelor și pădurilor, precum și pentru modificarea și completarea unor acte normative.
* Nr. **21364** / **29 August 2024**, Ministerul Cercetării, Inovării și Digitalizării - Ordin privind aprobarea Normelor metodologice pentru punerea în aplicare a **Programului național pentru transformarea digitală a autorităților publice locale**.

**Buget**

Competiția pentru acordarea finanțării se va derula în perioada de valabilitate a Programului,

respectiv 2024-2025. Valoarea programului este în sumă de **200.000.000 lei**, inclusiv TVA în limita creditelor bugetare aprobate cu această destinație în bugetul Ministerului Cercetării, Inovării și Digitalizării. În anul 2024, pentru această competiție, se alocă 138.000.000 lei credite de angajament și 20.000.000 lei credite bugetare.

**Durata**

Implementarea prevederilor cererii de finanțare se va finaliza în termen de maxim 150 de zile de la semnarea contractului de finanțare, cu posibilitatea de prelungire până la maxim 12 luni, cu justificarea necesitații prelungirii termenului, conform graficelor de implementare prevăzute în cuprinsul cererii de finanțare.

**Tipul solicitantului -** autorități executive la nivelul unităților administrativ – teritoriale

**Monitorul Oficial, Partea I, nr. 871/ 29 August 2024**

* Nr. **43 / 28 August 2024,** Guvernul României - Ordonanță pentru modificarea și completarea Legii nr. 422/2001 privind protejarea monumentelor istorice.

**Monitorul Oficial, Partea I, nr. 872/ 30 August 2024**

* Nr. **1062** / **28 August 2024**, Guvernul României - Hotărâre privind **stabilirea bugetului și a cheltuielilor necesare pregătirii, organizării și desfășurării în bune condiții a alegerilor pentru Președintele României din anul 2024**.

**Monitorul Oficial, Partea I, nr. 873/ 30 August 2024**

* Nr. **1059** / **28 August 2024**, Guvernul României - Hotărâre privind aprobarea normativelor de cheltuieli și a devizelor estimative aferente organizării și desfășurării evenimentelor cuprinse în Memorandumul de cooperare regională în domeniul politicii de concurență, sub președinția Consiliului Concurenței.
* Nr. **1063** / **28 August 2024**, Guvernul României - Hotărâre privind stabilirea măsurilor pentru buna organizare și desfășurare a alegerilor pentru Președintele României din anul 2024.

**Monitorul Oficial, Partea I, nr. 874/ 30 August 2024**

* Nr. **1061** / **28 August 2024**, Guvernul României - Hotărâre privind aprobarea Programului calendaristic pentru realizarea acțiunilor necesare pentru alegerea Președintelui României în anul 2024.
* Nr. **6194** / **23 August 2024**, Ministerul Educației - Ordin privind aprobarea Metodologiei pentru elaborarea și actualizarea calificărilor profesionale.

**Monitorul Oficial, Partea I, nr. 875/ 30 August 2024**

* Nr. **104** / **28 August 2024**, Guvernul României - Ordonanță de urgență pentru modificarea și completarea Ordonanței de urgență a Guvernului nr. 196/2005 privind Fondul pentru mediu, precum și pentru modificarea art. 22 din Ordonanța de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

148 de tineri au finalizat astăzi Programul Oficial de Internship al Guvernului României, ediția 2024

\*

Premierul Marcel Ciolacu: Nicio pensie aflată în plată nu va scădea în urma recalculării. Pentru persoanele cu dizabilități vom veni cu o reglementare specială care să trateze cu respect munca și să le asigure dreptul la un trai decent

Persoanele cu dizabilități vor beneficia de prevederile unui act normativ care va include un mecanism de compensare a veniturilor pentru aceste persoane aflate în pensie, precum și beneficii care să stimuleze angajarea și menținerea lor în activitate, este concluzia întâlnirii între prim-ministrul Marcel Ciolacu și *reprezentanții Asociației Nevăzătorilor din România și ai Consiliului Național al Dizabilității din România.*

*”Nicio pensie aflată în plată nu va scădea în urma recalculării. Acest lucru este valabil și pentru persoanele cu dizabilități. Sunt alături de dumneavoastră și vom lucra împreună pentru o reglementare distinctă care să trateze cu respect munca persoanelor cu dizabilități și să le asigure dreptul la o viață decentă, atât celor aflați acum la pensie, cât și viitorilor pensionari. Vom încuraja angajarea și păstrarea în activitate a persoanelor cu nevoi speciale, îndeosebi în administrația publică, pentru ca acești oameni să se integreze mai ușor în societate și să le asigurăm o viață demnă*”, a afirmat premierul Marcel Ciolacu în timpul întâlnirii.

Începând de luni, 2 septembrie 2024, un grup de lucru format din reprezentanți  ai Ministerului Muncii și Solidarității Sociale, ai Casei Naționale de Pensii  Publice și Autorității Naționale pentru Protecția Drepturilor Persoanelor cu Dizabilități, precum și ai organizațiilor persoanelor cu dizabilități,  vor discuta aplicat asupra conținutului acestor modificări legislative specifice, care vor avea două coordonate principale. În primul rând, va include un mecanism de compensare a veniturilor persoanelor cu dizabilități aflate în pensie, care să țină cont de condițiile speciale în care acestea și-au desfășurat activitatea și să răspundă nevoilor pe care le au. De asemenea, acest proiect va conține un set de măsuri care să încurajeze angajatorii, îndeosebi pe cei din administrația publică, să încadreze și să mențină în activitate persoane cu dizabilități. Aceasta a fost, de altfel, și una din propunerile asociațiilor persoanelor cu dizabilități.

Noul proiect de act normativ rezultat ca urmare a consultărilor între Guvern și reprezentanții persoanelor cu dizabilități va fi promovat și aprobat cu prioritate.

\*

Premierul Marcel Ciolacu la deschiderea Forumului Studenților Români de Pretutindeni: România se poate dezvolta doar luptând pentru ceva, nu împotriva cuiva

Palatul Victoria a găzduit ceremonia de deschidere a celei de-a patra ediții a Forumului Studenților Români de Pretutindeni, un proiect destinat implicării civice a tinerilor, realizat de patru organizații de tineret reprezentative la nivel național: Federația Asociațiilor Studenților în Medicină din România, Asociația Tineretul ONU din România, Uniunea Studenților din România și Liga Studenților Români din Străinătate.

Guvernul României a fost partener în toate cele patru ediții, prin Departamentul pentru Dezvoltare Durabilă, întrucât evenimentul reprezintă o reafirmare a puterii dialogului și colaborării între generații, instituții și sectoare diverse.

În deschiderea ceremoniei, prim-ministrul României, Marcel Ciolacu, a transmis participanților: „Voi sunteți, de fapt, România de mâine. Și nu spun asta uitându-mă la tinerețea voastră, ci la maturitatea de care dați dovadă. Voi ați înțeles că România se poate dezvolta doar luptând pentru ceva, nu împotriva cuiva. Soluțiile concrete pentru dezvoltarea României, propuse în edițiile anterioare sunt o dovadă clară în acest sens. Astăzi, mai mult ca oricând, România are nevoie de energia, creativitatea și determinarea voastră pentru a face față provocărilor complexe ale viitorului, dar mai ales pentru a se dezvolta”.

Ediția de anul acesta va avea o activitate ce acoperă domenii variate, precum: Sănătate, Educație și Tineret, Energie și Mediu, Justiție și Relații Internaționale, Muncă și Economie. Aceste domenii reprezintă și tematica generală de încadrare a cinci comitete, al căror scop este de a dezbate problemele actuale la nivelul României, având în vedere Agenda 2030 a Organizației Națiunilor Unite, care la nivel național este implementată sub coordonarea Departamentului pentru Dezvoltare Durabilă.

„Am crezut în acest proiect încă de acum patru ani, atunci când un grup de tineri ambițioși mi-au prezentat ideea lor pe care am considerat-o foarte bună. Continuitatea arată că munca pe care o depun studenți este importantă și că merită susținerea noastră, a tuturor. Dezvoltarea durabilă este despre generațiile tinere, așa că vocea lor trebuie auzită. România a prezentat anul trecut la Forumul Politic de Nivel Înalt al Organizației Națiunilor Unite, Raportul Național Voluntar privind implementarea Obiectivelor pentru Dezvoltare Durabilă, iar una dintre componentele importante și apreciate a fost perspectiva tinerilor”, a subliniat consilierul de stat László Borbély.

În cadrul ceremoniei de deschidere au participat aproximativ 200 de persoane. Au mai luat cuvântul: Radu Oprea, ministru al Economiei, Antreprenoriatului și Turismului, Sebastian Burduja, ministru al Energiei, dar și secretari de stat, lideri din mediul de business și foști sau actuali studenți din echipa de organizare.

„Rolul nostru la centrul guvernului este ca, împreună, să fim un partener de încredere pentru voi. Mi-aș dori să văd că vă înscrieți la concursuri pentru funcții publice, că veniți cu idei noi. Eu vă sfătuiesc să vă uitați către administrație. Veniți spre administrație, fiți buni în administrație și România, cu siguranță, va reuși să ajungă acolo unde ne dorim cu toții. Mult succes în aceste zile și bine ați venit acasă! ”, a transmis Mihai Ghigiu, șef al Cancelariei Prim-Ministrului.

În acest an, FSRP va avea loc între 28 august și 4 septembrie. Rezultatul dezbaterilor va fi concretizat sub forma unei rezoluții proprii fiecărui comitet, ce va fi prezentată în cadrul Adunării Generale. Obiectivul principal al Forumului este transformarea ideilor și idealurilor pe care tinerii le au în soluții concrete care pot contribui la dezvoltarea României, beneficiind de implicarea pe care asociațiile organizatoare o au în societatea civilă.

\*

Alocuțiunea premierului Marcel Ciolacu la deschiderea ediției a IV-a a Forumului Studenților Români de Pretutindeni

Bună dimineața,

Stimați invitați,

Dragi studenți,

Vă mulțumesc pentru onoarea de a vă fi alături, astăzi, la deschiderea celei de-a IV-a ediții a Forumului Studenților Români de Pretutindeni.

Și vreau să vă felicit din toată inima. Faceți un lucru extraordinar aici, aducând împreună tineri români, din toate colțurile lumii, tineri care împărtășesc o dorință comună: de a contribui la dezvoltarea României.

Voi sunteți, de fapt, România de mâine. Și nu spun asta uzitându-mă la tinerețea voastră, ci la maturitatea de care dați dovadă.

Voi ați înțeles că România se poate dezvolta doar luptând pentru ceva, nu împotriva cuiva.

Soluțiile concrete pentru dezvoltarea României, propuse în edițiile anterioare sunt o dovadă clară în acest sens.

Stimați studenți,

Astăzi, mai mult ca oricând, România are nevoie de energia, creativitatea și determinarea voastră pentru a face față provocărilor complexe ale viitorului, dar mai ales pentru a se dezvolta.

Mă uit în sală și mă bucur. Pentru că văd că România are viitor. Și știu că este obligația mea, în primul rând, ca părinte, să fac tot ceea ce ține de mine, în calitate de prim-ministru, pentru ca voi să beneficiați de toate posibilitățile necesare dezvoltării potențialului vostru.

Contextul actual vă este extrem de favorabil. Nimic din ce se întâmplă acum nu exista, când eu eram de vârsta voastră.

Atunci era o luptă pentru supraviețuire, unde studiile universitare nu îți asigurau automat un loc de muncă bine plătit. De aceea, România a avut generații întregi de ingineri, juriști sau economiști, care au făcut orice altceva, mai puțin meseria lor, învățată în școală. De aceea, exodul tinerilor bine pregătiți a atins atunci nivelul maxim.

Astăzi, din fericire, lucrurile s-au schimbat. Economia românească a crescut, industria a crescut, mari uzine de metalurgie, siderurgie și petrochimie, al căror singur viitor părea fierul vechi, renasc cu ajutorul capitalului privat.

Specialiștii, profesioniștii, sunt extrem de apreciați și căutați, iar mediul privat, autohton sau mari corporații internaționale, dau o adevărată bătălie pentru a-i avea pe cei mai buni specialiști alături.

Astăzi, salariile pentru profesioniști, rivalizează cu cele din țările dezvoltate, la care noi ne uitam acum câțiva ani cu jind. Astăzi un tânăr are șansa de a se împlini profesional aici, în România.

Stimați participanți,

Acesta este motivul, și nu vă ascund, pentru care îmi doresc să trecem la un alt nivel. Îmi doresc ca școala românească să ne pregătească tinerii, nu pentru a obține o diplomă, ca până acum, ci pentru ca tinerii să-și găsească un loc de muncă bine plătit, pe măsura muncii lor.

Este vitală, în opinia mea, creșterea unor noi generații de specialiști prin sistemul de învățământ tehnologic. Peste 1 miliard de euro din fonduri europene, PNRR și bugetul de stat pentru învățământul dual, inclusiv cel universitar, în următorii 5 ani. Acești bani, care finanțează programele de învățământ tehnic dual, sunt garanția pentru cei ca voi, și pentru cei care vin după voi, că veți putea avea o viață decentă aici, în România.

În calitatea vremelnică pe care o dețin, de prim-ministru al României, știu că este cel mai bine investit miliard din istoria Guvernului României. Pentru că el va contribui și la reducerea presiunii deficitului de forță de muncă, dar și a șomajului în rândul tinerilor. Un fenomen care se regăsește nu numai în România, ci în Europa întreagă. Pentru că toți trebuie ajutați să-și găsească un drum în viață, tineri absolvenți și, în mod special, cei cu risc mare de marginalizare.

Dragi studenți,

Știu, v-am ținut prea mult din muncă. De aceea, închei cu un mesaj special pentru membrii Ligii Studenților Români din Străinătate.

Vă felicit pentru curajul și eforturile depuse pentru a vă pregăti profesional departe de casă. Nu e ușor, nici să ajungi acolo, și nici să fii, atât de tânăr, departe de familie și prieteni.

Vă lansez o provocare, o temă la care să vă gândiți: învățați cât mai mult, acumulați cât mai multe cunoștințe acolo unde sunteți. Dar, aplicați tot ce ați învățat, aici, în România !

În România de astăzi, vă puteți dezvolta profesional, mai mult decât au avut șansa generațiile trecute.

În România de astăzi, salariile voastre sunt la un nivel comparabil cu cele din alte țări. Costurile vieții, însă, sunt mai mici acasă.

Putem gândi împreună un model de încurajare, de susținere, a tinerilor care se întorc. După modelul țărilor cu o diasporă numeroasă, care au luat deja măsuri pentru a-și aduce înapoi cetățenii. Unde, fiecare cetățean care s-a întors în țară, a fost scutit, timp de 10 ani, de impozite pentru banii aduși înapoi. Vă rog, împreună să ne gândim la asta și să venim cu propuneri concrete, atât pentru cei care sunt plecați de mult timp, dar mai ales pentru dumneavoastră, pentru cei care ați studiat în străinătate ca să veniți în România. Eu și întreaga echipă guvernamentală suntem deciși de a găsi cele mai bune soluții și consider că sunteți cea mai bună investiție a României și a statului român.

Vă mulțumesc!

\*

Premierul Marcel Ciolacu: Nu luăm în calcul majorarea taxelor. Mergem mai departe cu digitalizarea ANAF, creșterea încasărilor bugetare și reforma cheltuielilor publice

**COMUNICAT DE PRESĂ**

Coordonatele Acordului propus de Guvern Comisiei Europene sunt reducerea graduală a deficitului bugetar în următorii șapte ani și susținerea proiectelor mari de investiții pe care România le va derula în 2025 și 2026, a afirmat premierul Marcel Ciolacu la consultările cu reprezentanții Confederației Patronale Concordia.

”Am solicitat acest nou acord Comisiei Europene pentru ca România să nu intre într-o scară abruptă a deficitului. Este nevoie să continuăm investițiile, să susținem zona industrială și producția românească. Nu luăm în calcul majorarea taxelor. Mergem mai departe cu digitalizarea ANAF, creșterea încasărilor bugetare și reforma cheltuielilor publice”, a precizat prim-ministrul la întâlnirea de astăzi, de la Palatul Victoria.

Șeful Executivului a subliniat că începând de anul viitor vor avea loc consultări cu mediul de afaceri privind reforma fiscală: ”Nu vom lua nicio decizie cu privire la reforma fiscală fără consultarea mediului de afaceri și fără a oferi antreprenorilor un orizont de timp suficient până la punerea în aplicare a unor noi măsuri”.

Reprezentanții mediului de afaceri au apreciat dialogul cu Guvernul, continuat și detaliat la nivelul ministerelor.

La consultările de astăzi, de la Palatul Victoria, reprezentanții Executivului și cei ai mediului de afaceri au mai discutat despre implementarea E-Factura, E-TVA, E-Transport, a Sistemului de Garanție-Returnare, pregătirea punerii în aplicare a salariului minim european, precum și alte aspecte ce țin de sectorul turism.

Din partea Guvernului, la consultări au participat, împreună cu premierul Marcel Ciolacu, vicepremierul Marian Neacșu, ministrul Finanțelor, Marcel Boloș, ministrul Economiei, Radu Oprea, ministrul Muncii, Simona-Bucura Oprescu, ministrul Agriculturii, Florin Barbu, ministrul Sănătății, Alexandru Rafila, ministrul Mediului, Mircea Fechet, și șeful Cancelariei Prim-Ministrului, Alexandru-Mihai Ghigiu.

Sursa: Guvernul României - https://gov.ro/ro/media/comunicate

🏵🏵🏵

Informație Europeană

|  |  |
| --- | --- |
| Logoul Consiliului UE și al președinției ungare | **Președinția ungară a Consiliului UE**  **1 iulie-31 decembrie 2024**  Ungaria se axează pe șapte domenii tematice pentru lucrările sale din timpul președinției:   * creșterea competitivității UE * consolidarea politicii de apărare a UE * asigurarea coerenței și a naturii bazate pe merit a politicii de extindere * stoparea migrației ilegale * construirea viitorului politicii de coeziune * promovarea unei politici agricole a UE orientate către fermieri * gestionarea provocărilor demografice   ***„Europa se confruntă cu provocări comune reprezentate de războiul din vecinătatea noastră, concurența globală, o situație fragilă în materie de securitate, migrația ilegală, dezastrele naturale, efectele schimbărilor climatice și situația demografică.”*** - János Bóka, ministrul ungar al afacerilor europene, la prezentarea priorităților politice ale președinției ungare, 18 iunie 2024  Ungaria preia pentru a doua oară președinția prin rotație a Consiliului, continuând lucrările președinției anterioare (Belgia) înainte de a preda președinția următoarei țări (Polonia).   * [**Site-ul președinției ungare**](https://hungarian-presidency.consilium.europa.eu/en/programme/programme/) * [**Prioritățile președinției ungare**](https://hungarian-presidency.consilium.europa.eu/en/programme/priorities/) * [**Programul președinției ungare**](https://hungarian-presidency.consilium.europa.eu/en/programme/programme/) |

🏵🏵🏵

NOUTĂȚI – Informații UTILE

Ministrul Energiei, Sebastian-Ioan Burduja, a prezentat, astăzi, în cadrul ședintei de Guvern, lista propunerilor de investiții prioritare, finanțate prin Fondul pentru modernizare (FM), care va fi transmisă către Banca Europeană de Investiții în vederea finanțării

**Ministrul Energiei, Sebastian-Ioan Burduja, a prezentat lista de investiții prioritare pregătite pentru a fi transmise pentru evaluare către Banca Europeană de Investiții. În vederea obținerii finanțării prin Fondul pentru modernizare, Ministerul Energiei a inițiat 3 propuneri de investiții prioritare, la care se adaugă alte 3 propuneri venite din partea Ministerului Transporturilor și Infrastructurii (MTI) și o propunere de investiții din partea Ministerului Agriculturii și Dezvoltării Rurale (MADR).**

„Fondul pentru modernizare reprezintă o oportunitate uriașă pentru România. De la începutul mandatului meu, prin acest fond, am reușit să atragem miliarde de euro pentru tranziția energetică către o energie mai sigură, mai ieftină și mai verde pentru toți românii. Aceste fonduri europene nerambursabile merg direct în economia românească, iar principalii beneficiari sunt firmele românești, entitățile publice și comunitățile locale.

Suntem mândri în mod special de apelul pentru finanțarea capacităților de producție în cogenerare, inclusiv CET-urile din București fiind eligibile pentru a fi modernizate după 60-70 de ani de la punerea în funcțiune. La fel de important, ne respectăm promisiunea și vom finanța o nouă schemă de sprijin pentru stocarea în baterii, care vor ajuta la echilibrarea sistemului energetic național și ne vor permite să beneficiem de energia regenerabilă și atunci când nu bat vântul sau soarele. Nu în ultimul rând, solicităm creșterea finanțării pentru producția de energie verde, pentru a acoperi toate cele peste 1400 de proiecte eligibile deja depuse de primării, universități etc., depășind suma de 650 de milioane euro pentru acești beneficiari.

Toate aceste proiecte vor face România mai sigură în sectorul energetic, dar vor conduce și la prețuri mai bune la facturile românilor. Dincolo de evoluția de pe piețele spot, facturile sunt plafonate până la 1 aprilie 2025. Dar este important ca până atunci să punem în funcțiune cât mai multe capacități noi sau modernizate și să finalizăm proiectele începute. Investițiile înseamnă mii de noi locuri de muncă și șansa de a renaște industria românească pentru sectorul energetic. Pentru toate aceste motive, ne-am propus să stabilim un nou record pentru evaluarea și contractarea proiectelor în timpul cel mai scurt, astfel încât să semnăm toate contractele aferente acestor investiții până la finalul acestui an”, a declarat Ministrul Energiei, Sebastian-Ioan Burduja.

Propunerile de investiții prioritare ale României pentru sesiunea de toamnă a Comitetului pentru Investiții al FM:

1. Schema de ajutor de stat privind sprijinirea dezvoltării de capacități de producție pe gaz, flexibile, pentru producerea de energie electrică și termică în cogenerare de înaltă eficiență (CHP) în sectorul încălzirii centralizate, inițiată de Ministerul Energiei și pentru care se solicită în această sesiune plata integrală, în cuantum de 361.950.000 euro;  
2. Schema de ajutor de stat privind sprijinirea investițiilor în dezvoltarea capacităților de stocare a energiei electrice (baterii) cu finanțare din Fondul pentru modernizare, inițiată de Ministerul Energiei și pentru care se solicită în această sesiune plata integrală, în cuantum de 150.000.000 euro;  
3. Sprijinirea investiţiilor în noi capacităţi de producere a energiei electrice produsă din surse regenerabile pentru autoconsum pentru solicitanții din sectorul public, inițiată de Ministerul Energiei și pentru care se solicită în această sesiune plata primei tranșe în valoare de 160.000.000 euro (din totalul finanțării solicitate de 200.000.000 euro);  
4. Schema de ajutor de stat privind sprijinirea investițiilor în noi capacități de producere a energiei electrice produse din surse regenerabile pentru autoconsumul aerodromurilor, inclusiv sisteme de stocare a energiei, inițiată de Ministerul Transporturilor și Infrastructurii și pentru care se solicită în această sesiune plata primei tranșe în valoare de 70.000.000 euro (din totalul finanțării solicitate de 200.000.000 euro);  
5. Schema de ajutor de stat privind sprijinirea investiţiilor în noi capacităţi de producere a energiei electrice din surse regenerabile pentru autoconsumul întreprinderilor din cadrul sectorului agricol şi industriei alimentare, inițiată de MADR și pentru care se solicită în această sesiune plata celei de-a doua tranșe în valoare de 50.000.000 euro (din totalul finanțării FM de 500.000.000 euro);  
6. Achiziția de material rulant M4 (12 trenuri de metrou și sistem de siguranță și automatizare), inițiată de MTI pentru care se solicită în această sesiune plata primei tranșe în valoare de 51.638.815,62 euro (din totalul finanțării solicitate de 165.152.450,42 euro);  
7. Electrificarea liniilor de cale ferată (Constanța – Mangalia, Rădulești – Giurgiu Nord și Chiajna – Jilava), inițiată de MTI pentru care se solicită în această sesiune plata primei tranșe în valoare de 39.823.445,28 euro (din totalul finanțării solicitate de 89.263.272,54 euro).

Finanțarea din Fondul pentru modernizare se face pe baza propunerilor de investiții pe care statele beneficiare le transmit BEI pentru evaluare, urmând ca, în urma analizei și recomandărilor, Comitetul pentru investiții al FM să aprobe finanțarea acestora. Comitetul pentru investiții se reunește de două ori pe an, iar, în acest moment, România pregătește portofoliul de proiecte ce urmează a fi transmise în sesiunea de toamnă, care va avea loc în data de 22 octombrie 2024.

Sursa: Ministerul Energiei

\*

ENERGY EXPO® 2024, cel mai amplu târg expozițional de energie din Europa de S-E

**Ministerul Energiei are plăcerea de a anunța parteneriatul încheiat cu MTR MEDIA GROUP în organizarea celui mai amplu eveniment de energie din Europa de S-E, ENERGY EXPO® 2024, în perioada 10-13 octombrie, la Hala Laminor din Sectorul 3 al Capitalei.**

ENERGY EXPO® 2024 este primul proiect privat de o asemenea anvergură, atât din România, cât și din regiunea de S-E a Europei, dedicat întregului ecosistem de energie cu focus pe zona de energie verde, care se va desfășura pe o perioadă de 4 zile într-o locație nouă, aflată în trend în piața evenimentelor mari din România, Hala Laminor. Un diferențiator principal al evenimentului îl va reprezenta zona dedicată exclusiv segmentelor B2B și B2G, respectiv zona CONNECT VIP Lounge, care va facilita o comunicare eficientă între autorități și mediul privat, iar aplicația mobilă dedicată târgului expozițional va fi un bun facilitator pentru setarea întâlnirilor și networking.

Cu sprijinul Ministerului Energiei, dar și al Cancelariei Prim-Ministrului, Ministerului Mediului, Apelor și Pădurilor, Ministerului Investițiilor și Proiectelor Europene și al Primăriei Sectorului 3, precum și al organizațiilor de referință din industrie, precum: ACUE – Federația Asociațiilor Companiilor de Utilități din Energie, RPIA – Asociația Română a Industriei Fotovoltaice, RWEA – Asociația Română pentru Energie Eoliană, HENRO – Asociația Producătorilor de Energie Electrică, APCE – Asociația Prosumatorilor și Comunităților de Energie, AMR – Asociația Municipiilor din României, ARSC – Asociația Română Smart City, PCoR – Petroleum Club of Romania și Asociația Energia Inteligentă, organizatorii ENERGY EXPO® doresc să transmită un mesaj puternic către piețele externe: **România reprezintă un hub energetic important pentru Europa.**

Imaginea de ansamblu a târgului expozițional reprezintă un puzzle ce reflectă un peisaj energetic integrat, în care sursele de energie curată sunt folosite în mod inteligent și eficient în viața de zi cu zi, asigurând o energie sigură, accesibilă și sustenabilă. Sub motto-ul „Join the evolution”, ENERGY EXPO® devine astfel un hub al networking-ului și inovației, reunind sub același acoperiș jucători cheie din industria de energie și industrii conexe, de la nivel local și internațional, autorități și asociații de profil, ONG-uri și consumator/prosumatori, cu scopul de a colabora și de a găși cele mai bune soluții pentru un viitor sustenabil și de a facilita tranziția către energia curată într-un mod responsabil.

ENERGY EXPO® este primul eveniment de profil care va crea standuri dedicate pentru județele României, o premieră în acest sens pentru a genera și un dialog activ între autoritățile locale, reprezentanții mediului privat, specialiști și firme de consultanță, pentru a identifica soluții adecvate în vederea depunerilor de proiecte strategice în perioada următoare.

Cu peste 30.000 m² de spațiu expozițional interior și exterior, două scene cu 12 conferințe și workshop-uri, +100 speakeri naționali și internaționali, +300 autorități, parteneri și expozanți, o zonă dedicată pentru networking B2G & B2B: CONNECT VIP Lounge, soluții exclusive B2C, precum și o aplicație mobilă în care expozanții și utilizatorii își pot seta direct întâlnirile, ENERGY EXPO® 2024 ridică standardele târgurilor expoziționale de profil și are ca obiectiv să devină evenimentul anual de referință, din energie, la nivel regional.

În cadrul celor 12 conferințe se vor iniția dezbateri relevante pe subiecte de interes major cu privire la energia din surse regenerabile, strategia energetică a României, viitorul energiei solare, soluții de stocare, rolul prosumatorilor, piața certificatelor verzi și provocările legislative, dar și perspectivele de dezvoltare în următoarea perioadă. Eficiența energetică este, de asemenea, o prioritate, alături de valorificarea energiei solare și a altor tehnologii inovatoare. Pentru un plus de autenticitate, panelurile din cadrul conferințelor ce vor avea loc în toate cele 4 zile de eveniment sunt moderate de cei mai buni jurnaliști de la Digi24, Energy Magazine, Energynomics, BIZIDAY, Profit.ro, Energy Industry Review, Economedia, News Energy, Asociația Energia Inteligentă, Connect și multe altele.

De asemenea, ENERGY EXPO® 2024 se bucură de sprijinul unor parteneri media de renume din România și împreună cu aceștia vom putea aduce în prim-plan importanța securității energetice și potențialul României de a deveni un furnizor major de energie la nivel regional.

MTR Media Group | ARBO MEDIA | Ringier | G4Media I Digi24 | Energy Magazine | Energynomics | Biziday | Business Review | Profit.ro | Energy Industry Review | Economedia I Financial Intelligence | News Energy | E-nergia | Energy Center | ECSR | Bursa | Revista Construcțiilor | Agerpress | Real Estate | Luxury | Connect | Libertatea | Elle | Unica | Avantaje | Green Start-Up | Club Antreprenor și Daibau.ro.

Ministerul Energiei a încurajat și continuă să încurajeze companiile din industrie, și conexe, asociațiile de profil, autoritățile, de la nivel local și central, și publicul larg la colaborare, parteneriate, schimburi de opinii, debate-uri, propuneri de idei, pentru a identifica împreună inovații și soluții ce ne vor ajuta să ne adaptăm la o lume aflată în plin proces de transformare și care să ducă la un viitor energetic sigur, eficient, accesibil și nu în ultimul rând, sustenabil.

ENERGY EXPO® 2024 este evenimentul unde ideile pot prinde contur, cuvântul se poate transforma în inovație si unde liderii din industrie pot oferi un exemplu demn de urmat.

Pentru înscrieri și detalii, vă rugăm să vizitați website-ul oficial al evenimentului: <https://energyexpo.ro/> sau completați direct formularul de participare ca expozant pe <https://energyexpo.ro/book-a-stand/>

Sursa: Ministerul Energiei

\*

Guvernul a decis noi măsuri pentru derularea Programului Național de Dezvoltare Locală

Executivul a aprobat stabilirea unor măsuri în derularea Programului Național de Dezvoltare Locală (PNDL).

Actul normativ prevede prelungirea duratei contractelor de finanțare multianuale încheiate între Ministerul Dezvoltării, Lucrărilor Publice și Administrației și beneficiarii PNDL cu 2 ani. Prelungirea se face la solicitarea beneficiarilor care nu au efectuat recepția la terminarea lucrărilor cu cel mult 3 luni anterior datelor de 31 decembrie 2024, respectiv de 31 decembrie 2025, date la care expiră durata contractelor de finanțare.

În prezent, sunt în curs de finalizare 3.099 obiective de investiții, dintre care 702 sunt incluse în etapa I și 2.397 în etapa a II-a. La nivel de program, procentul obiectivelor nefinalizate este de 26,96% (15,75% în cadrul PNDL I și 34,02% în cadrul PNDL II).

Dintre cele 702 obiective de investiții nefinalizate din etapa I, 477 obiective sunt incluse în perioada de programare 2015-2024, durata contractelor de finanțare expirând la 31 decembrie 2024. Pentru celelalte 225 de obiective de investiții incluse în etapa I, perioada 2016-2025, durata contractelor de finanțare expiră la 31 decembrie 2025. Pentru cele 2.397 obiective incluse în etapa a II-a, durata contractelor expiră la 31 decembrie 2024.

În baza solicitărilor primite, MDLPA va modifica ordinele ministrului dezvoltării, lucrărilor publice și administrației prin care sunt aprobate listele obiectivelor propuse spre finanțare și contractele de finanțare aferente acestora, aflate în derulare la data intrării în vigoare a prezentei ordonanțe, cu cel puțin 15 zile înainte de data expirării duratei contractelor.

Sursa: MDLPA

\*

Ministerul Dezvoltării a decontat peste 80 milioane lei pentru continuarea proiectelor de infrastructură

Ministerul Dezvoltării, Lucrărilor Publice și Administrației (MDLPA) a virat suma de 80.636.156,70 de lei, în vederea decontării facturilor pentru 48 de obiective finanțate prin Programul Național de Investiții ”Anghel Saligny” și prin Programul Național de Dezvoltare Locală (PNDL).

Astfel, pentru Programul Național de Investiții ”Anghel Saligny”, a fost plătită suma de 76.641.961,36 lei pentru 43 de obiective aflate în execuție, iar, pentru Programul Național de Dezvoltare Locală, au fost decontate 3.994.195,34 de lei pentru 5 proiecte de investiții.

Facturile au fost depuse de beneficiari pentru proiecte care vizează reabilitarea și modernizarea infrastructurii rutiere, construirea sau refacerea unor poduri, înființarea sau modernizarea sistemelor de alimentare cu apă potabilă, a rețelelor de canalizare și a stațiilor de epurare, precum și înființarea și dezvoltarea sistemelor de distribuție a gazelor naturale.

Situația plăților efectuate este disponibilă pe site-ul MDLPA, la link: [https://www.mdlpa.ro/pages/plati](https://mdlpa.ro/pages/plati).

|  |  |  |  |  |  |  |
| --- | --- | --- | --- | --- | --- | --- |
| **UAT** | **Denumirea obiectivului de investiții cf Ordin** | **Categorie investiții** | **Valoarea totală a investiției din DG** | **Valoarea de la bugetul de stat din DG** | **Valoarea solicitată ptr decontare** | **Progres %** |
| PETROȘANI | Modernizare strada Şoimilor din municipiul Petroșani | Drumurile publice | 2.470.984,12 | 2.426.549,12 | **894.585,53** | 99 |

Sursa:MDLPA

\*

PEO: solicitanții vor primi solicitări de clarificări aferente etapei de evaluare tehnică și financiară calitativă (ETFC) formulate de Comisia de evaluare a proiectelor depuse în cadrul apelurilor de proiecte „Primul student din familie”

Autoritatea de Management pentru Programul Educație și Ocupare (PEO) 2021 – 2027 informează solicitanții că, **începând cu data de 27.08.2024**, vor primi, prin **sistemul informatic MySMIS 2021+,** **solicitări de clarificări aferente etapei de evaluare tehnică și financiară calitativă (ETFC) formulate de Comisia de evaluare a proiectelor** depuse în cadrul apelurilor de proiecte:

* **„Primul student din familie” Regiuni mai puțin dezvoltate PEO/291/PEO\_P6/OP4/ESO4.6/PEO\_A40**
* **„Primul student din familie” Regiunea dezvoltată București-Ilfov PEO/292/PEO\_P6/OP4/ESO4.6/PEO\_A40**

**Solicitanții sunt rugați să verifice periodic contul MySMIS 2021+ și să răspundă punctual în termenul precizat în cadrul scrisorii de clarificare, conform Metodologiei de verificare, evaluare și selecție a proiectelor în cadrul Programului Educație și Ocupare (PEO) 2021 – 2027.**

Sursa: MIPE

🏵🏵🏵

Consultări Publice

Interreg VI-A România-Bulgaria a lansat în consultare publică Ghidul Aplicantului dedicat Priorității 2 – O regiune verde, OS 2.4. Promovarea adaptării la schimbările climatice și a prevenirii riscurilor de dezastre și a rezilienței (domeniul adaptare la schimbările climatice), ținând seama de abordările ecosistemice

Interreg VI-A România-Bulgaria a lansat în consultare publică Ghidul Aplicantului dedicat Priorității 2 – O regiune verde, OS 2.4. Promovarea adaptării la schimbările climatice și a prevenirii riscurilor de dezastre și a rezilienței (domeniul adaptare la schimbările climatice), ținând seama de abordările ecosistemice.

Bugetul estimat pentru obiectivul specific din cadrul Priorității 2: O regiune verde este de 9.126.637 Euro (în total).

Obiectivul principal al acestui apel este de a identifica și selecta proiecte axate pe adaptarea la schimbările climatice.

Puteți accesa varianta draft a Ghidului Aplicantului dedicat apelului de proiecte aici:

* [Ghidul Aplicantului (documentul principal)](https://www.interregviarobg.eu/assets/2024/07/applicant-guide-24-call-4-26082024.docx)
* [Anexele aferente cererii de finanțare](https://www.interregviarobg.eu/assets/2024/07/annexes-application-form-24.zip)
* [Anexele la Ghidul Aplicantului](https://www.interregviarobg.eu/assets/2024/07/annexes-applicant-guide-24.zip)

[Documente relevante de avut în vedere în procesul de dezvoltare a aplicației.](https://www.interregviarobg.eu/ro/reguli-program)

Observațiile la Ghidul Solicitantului pot fi transmise la adresa [**robg@mdlpa.gov.ro**](mailto:robg@mdlpa.gov.ro).

Sursa: MIPE

\*

🏵🏵🏵

***Anunțuri PNRRPNRR***

„PNRR: Fonduri pentru România modernă și reformată!”

ANFP a lansat trei inovații digitale pentru o administrație modernă

Agenția Națională a Funcționarilor Publici (ANFP) anunță lansarea a trei instrumente digitale menite să îmbunătățească transparența, eficiența și accesibilitatea serviciilor publice. Aceste inițiative reflectă angajamentul ANFP de a se adapta nevoilor cetățenilor și de a răspunde provocărilor unei societăți în continuă schimbare.

**Nouă pagină web instituțională**

ANFP a dezvoltat o nouă pagină web care va integra toate platformele și instrumentele digitale existente. Noul site se distinge printr-un design modern, minimalist și atractiv, care facilitează navigarea și accesul la informațiile necesare tuturor persoanelor interesate. Această platformă va deveni un punct central de acces la servicii, informații și resurse educaționale.

**Sistem de management al documentelor – Documenta**

O altă inovație importantă este introducerea noului sistem de management al documentelor, Documenta. Această aplicație web va transforma modul în care ANFP gestionează documentele, permițând un control și un management eficient al acestora. Documenta facilitează accesul rapid la informații relevante, contribuie la îmbunătăţirea colaborării între departamente şi asigură, în același timp, un nivel ridicat de securitate și trasabilitate a documentelor.

**Chatbot interactiv (AgentIA)**

În completarea acestor instrumente, ANFP a lansat un chatbotul (AgentIA) - disponibil pe noua pagină web. Acesta permite cetățenilor, funcționarilor publici și altor persoane interesate să acceseze într-un mod interactiv baza de date de spețe legislative. AgentIA va răspunde rapid și eficient la întrebările utilizatorilor şi va contribui, astfel, la o transparență și accesibilitate mai mare a informațiilor legislative.

Prin aceste inițiative, Agenția Națională a Funcționarilor Publici își reafirmă angajamentul de a sprijini modernizarea administrației publice și de a îmbunătăți serviciile oferite cetățenilor.

**Felix Cozma, preşedintele ANFP**: *„Trăim o eră în care digitalizarea devine o necesitate imperativă în administrația publică. Lansarea acestor noi instrumente marchează un pas esențial în direcția modernizării și eficientizării serviciilor pe care le oferim. Suntem dedicați îmbunătățirii constante a serviciilor publice și adaptării acestora la nevoile dinamice ale societății contemporane. Aceste instrumente reprezintă doar începutul; ne asumăm responsabilitatea de a continua să inovăm și să dezvoltăm soluții care să răspundă așteptărilor tuturor celor care interacționează cu ANFP. Drumul nostru către o administrație publică modernă și eficientă continuă! Vă invit să explorați toate resursele pe care vi le punem la dispoziţie!”*

Noua pagina web a ANFP poate fi accesată la adresa [www.anfp.gov.ro](http://www.anfp.gov.ro).

\*\*\*

Instrumentele au fost realizate prin intermediul proiectului pentru implementarea Jalonului nr. 177 – “S-au instituit și sunt operaționale platforme interactive și colaborative pentru managementul standardizat al resurselor umane în administrația publică centrala”, Investiția 10 - Transformarea digitală în managementul funcției publice, Componenta C7. Transformarea digitală din cadrul Planul Național de Redresare şi Rezilienţă (PNRR).

Sursa:ANFP

\*

PNRR – A fost lansat apelul competitiv de proiecte „Program de formare a cadrelor didactice din liceele cu profil agricol”

**Ministerul Educației lansează apelul competitiv de proiecte „**[**Program de formare a cadrelor didactice din liceele cu profil agricol**](https://www.edu.ro/apel_PNRR_program_formare_cadre_didactice_licee_profil_agricol)**”** în cadrul Reformei 7 – *Crearea unei rute profesionale complete pentru învățământ tehnic superior*.

Documentele aferente lansării acestui apel sunt disponibile mai jos:

* [**Ghidul solicitantului**](https://www.edu.ro/sites/default/files/_fi%C8%99iere/Minister/2024/PNRR_24/Apel_Formare_cadre_didactice_licee_agricole/lansare_apel/26_08_2024_Ghid_solicitant_Apel_formare_cadre_didactice_licee_agricole.pdf)
* [**Anexe**](https://www.edu.ro/sites/default/files/_fi%C8%99iere/Minister/2024/PNRR_24/Apel_Formare_cadre_didactice_licee_agricole/lansare_apel/Anexe_Ghid_solicitant_Apel_formare_cadre_didactice_licee_agricole.rar) (arhivă ZIP).

Solicitanții eligibili care pot depune cereri de finanțare sunt instituțiile de învățământ superior de științe agronomice și medicină veterinară/științele vieții, acreditate (de stat și private).

Solicitantul trebuie să detalieze în cererea de finanțare resursele utilizate pentru organizarea programului de formare propus, respectiv numărul de formatori cu expertiză în domeniul relevant, implicați în derularea programului de formare.

**Alocarea financiară este de 600.000 euro,** valoare eligibilă din PNRR, fără TVA.

Data de deschidere a platformei informatice este **27 august 2024, ora 09:00**.

Data-limită de depunere a proiectelor: **30 septembrie 2024, ora 17:00.**

Adresă-suport e-mail: [consultare.pnrr@edu.gov.ro](mailto:consultare.pnrr@edu.gov.ro).

Sursa: Ministerul Educației

\*

PNRR: Instrucțiunea nr. 3/21.08.2024

PNRR: [**Instrucțiunea nr. 3/21.08.2024**](https://mfe.gov.ro/wp-content/uploads/2024/08/ae27f43c8b37718bd298d4b33911be18.zip) privind modalitatea de actualizare a graficului de implementare și atenționare a beneficiarilor în vederea respectării prevederilor referitoare la determinarea valorii estimate a achizițiilor din contractele de finanțare semnate în cadrul apelului de proiecte **Digitalizarea IMM-urilor, Grant de până la 100.000 euro pe întreprindere care să sprijine IMM-urile în adoptarea tehnologiilor digitale**, din cadrul Pilonului III, Componenta 9 (Suport pentru sectorul privat, cercetare, dezvoltare și inovare), Investiția 3 (Scheme de ajutor pentru sectorul privat), Măsura 1 (Schemă de minimis și schemă de ajutor de stat în contextul digitalizării IMM-urilor), aprobat prin Ordinul MIPE nr. 3185/15.12.2022 și modificat prin Ordinul MIPE nr. 71/11.01.2023, cu toate modificările și completările ulterioare.

Sursa:MIPE

\*

PNRR: Calendarul apelurilor actualizat la data de 14.08.2024

[PNRR: Calendarul apelurilor actualizat la data de 14.08.2024](https://mfe.gov.ro/wp-content/uploads/2024/08/444ee5040223a426938a280d1c95fba1.xlsx)

\* Datele sunt transmise de coordonatorii de reforme și investiții și au titlu estimativ

***Sursa:MIPE***

🏵🏵🏵

Apeluri – Finanțări

Se prelungește termenul de depunere a proiectelor pentru finanțarea IMM-urilor, prin Programul Regional Vest: peste 40 de milioane de euro disponibili



Având în vedere interesul ridicat manifestat de reprezentanții mediului de afaceri pentru finanțările deschise prin **Programul Regional Vest, Agenția pentru Dezvoltare Regională Vest – ADR Vest** a decis **prelungirea termenului de depunere a proiectelor** în cadrul apelului pentru **sprijinirea IMM-urilor**, până în data de **30 septembrie 2024, ora 12:00**.

Autoritatea de Management pentru Programul Regional Vest 2021-2027 a luat decizia de a prelungi cu o lună acest termen pentru a veni în sprijinul solicitanților, astfel încât toți cei interesați să poată depune proiecte calitative.

Firmele din județele Arad, Caraș-Severin, Hunedoara și Timiș pot obține finanțări nerambursabile de până la **4 milioane de euro** pentru dezvoltarea activităților de producție și până la **1 milion de euro** pentru investiții în domeniul serviciilor. Peste **40 de milioane** de euro au la dispoziție IMM-urile din Regiunea Vest în cadrul acestui apel.

Fondurile sunt destinate **IMM-urilor** (microîntreprinderi, întreprinderi mici și mijlocii) care activează în mediul urban sau în stațiunile turistice din Regiunea Vest.

Aceste finanțări le vor permite firmelor să realizeze **investiții durabile și sustenabile** pentru modernizarea sau extinderea spațiilor de lucru și achiziționarea de echipamente performante, eficiente energetic și care încorporează tehnologii avansate și procese inovative, prin care să își automatizeze procesele, devenind astfel mai competitive pe piață.

Ghidul de finanțare – Sprijin pentru IMM-uri, cu toate informațiile necesare pentru accesarea finanțărilor, este disponibil pe site-ul Programului Regional Vest, www.vest.ro, [**aici.**](https://www.vest.ro/prioritatea-1-regiune-inovatoare-si-competitiva/sprijin-pentru-imm)

Pentru informaţii suplimentare, cei interesați pot contacta Biroul de HelpDesk al ADR Vest: telefon 0256-491.923, e-mail helpdesk@adrvest.ro.

Sursa:PR Vest

\*

AFM: Lansarea Programului Rangerii Juniori

Administraţia Fondului pentru Mediu va lansa în perioada 6 septembrie - 4 octombrie 2024, *Programul naţional "Rangerii juniori" vizând educaţia şi conştientizarea tinerilor privind protecţia mediului.*

Categoriile de solicitanţi eligibili în cadrul programului sunt Rezervaţia Biosferei „Delta Dunării“, prin Administraţia Rezervaţiei Biosferei „Delta Dunării“ si parcurile naţionale/parcurile naturale, prin administratorii desemnaţi.

Depunerea dosarelor de finanţare se realizează prin intermediul aplicaţiei informatice puse la dispoziţie de către AFM. Conturile de acces în aplicaţie pot fi create oricând. De asemenea, conturile create si utilizate pentru înscrierea în cadrul programelor derulate de AFM rămân valabile si pot fi accesate pentru depunerea cererilor de finanţare în cadrul *Programul naţional "Rangerii juniori" vizând educaţia şi conştientizarea tinerilor privind protecţia mediului*.

*„Administraţia Fondului pentru Mediu îşi reafirmă angajamentul faţă de protecţia mediului si educarea tinerei generaţii prin demararea Programului național Rangerii juniori. Acest program reprezintă o investiţie în viitorul nostru comun, oferind tinerilor şansa de a învăţa despre importanţa conservării naturii şi de a se implica activ în protejarea mediului înconjurător. Prin susţinerea financiară a proiectelor destinate educaţiei ecologice, ne asigurăm că generaţiile viitoare vor fi pregătite să trăiască în armonie cu natura şi să contribuie la un viitor sustenabil”,* a declarat preşedintele AFM, Laurenţiu-Adrian NECULAESCU.

În cadrul Programului "Rangerii juniori" sunt eligibile proiectele care îndeplinesc cumulativ următoarele condiţii:

* au ca scop educaţia şi/sau conştientizarea tinerilor privind protecţia mediului;
* activităţile proiectului vizează tineri cu vârsta între 8 şi 18 ani care frecventează cursurile unei unităţi de învăţământ preuniversitar de stat, particulare sau confesionale înfiinţate prin ordin al ministrului educaţiei;

sunt derulate în parteneriat cu unităţi de învăţământ preuniversitar de stat, particulare sau confesionale în cadrul cărora sunt încadraţi tinerii participanţi la activităţile proiectului.

Bugetul alocat sesiunii este de 10.000.000 de lei, iar finanţarea în cadrul Programului se acordă în cuantum de maximum 100% din valoarea totală eligibilă a proiectului. Suma maximă care poate fi acordată de AFM pentru finanţarea unui proiect este de 250.000 lei.

Informaţii privind desfăşurarea programului se publică pe site-ul [www.afm.ro](http://www.afm.ro), la secţiunea Programe de finanţare "Rangerii juniori".

Sursa: AFM

\*

PoIDS: Ghidul Solicitantului Condiții Specifice pentru transmiterea prin sistemul MySMIS2021+ a proiectelor etapizate în cadrul Priorității 06. Servicii de suport pentru persoane vârstnice

utoritatea de Management pentru Programul Incluziune și Demnitate Socială ( PoIDS), din cadrul Ministerului Investițiilor și Proiectelor Europene, relansează [**Ghidul Solicitantului Condiții Specifice pentru transmiterea prin sistemul MySMIS2021+ a proiectelor etapizate în cadrul Priorității 06. Servicii de suport pentru persoane vârstnice,**](https://mfe.gov.ro/wp-content/uploads/2024/08/bc2860deca406192a6f4ea62b9c93351.zip)apel de tip competitiv, obiectiv specific: RSO4.3. Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR).

[**Sistemul informatic MySMIS2021 se deschide în data de 29.08.2024, ora 16.00, până în data de 06.09.2024, ora 16.00.**](https://mfe.gov.ro/ghiduri_pids/poids-ghidul-solicitantului-conditii-specifice-pentru-transmiterea-prin-sistemul-mysmis2021-a-proiectelor-etapizate-in-cadrul-prioritatii-06-servicii-de-suport-pentru-persoane-varstnice/)

Sursa: MIPE

\*

PEO: actualizează Ghidul Solicitantului Pachet de bază pentru persoanele fără/cu nivel scăzut de formare

Autoritatea de Management pentru Programul Educație și Ocupare (PEO) din cadrul Ministerului Investițiilor și Proiectelor Europene publică un [**corrigendum**](https://mfe.gov.ro/wp-content/uploads/2024/08/8b1a4424cd437654142ecc65b4068835.pdf) la **Ghidul Solicitantului Condiții Specifice „Pachet de bază pentru persoanele fără/cu nivel scăzut de formare”**, apel competitiv finanțat din Prioritatea9 „Consolidarea participării populației în procesul de învățare pe tot parcursul vieții pentru facilitarea tranzițiilor și a mobilității”, Acțiunea: 9.g.4. „Pachet de bază pentru persoanele fără/cu nivel scăzut de formare”.

Sursa:MIPE

\*

PTJ: Ghidul Solicitantului pentru Prioritatea 7 Asistență tehnică, Componenta apelul de proiecte MySMIS PTJ/AP7/AMPTJ

Autoritatea de Management pentru Programul Tranziție Justă (AM PTJ) publică [**Ghidul Solicitantului pentru Prioritatea 7 Asistență tehnică**,](https://mfe.gov.ro/wp-content/uploads/2024/08/6963a48a6aa7b28cbad9d5e97e680e9a.zip) Componenta apelul de proiecte MySMIS PTJ/AP7/AMPTJ, Obiectiv specific A permite regiunilor și cetățenilor să facă față efectelor sociale, asupra ocupării forței de muncă, economice și de mediu ale tranziției către țintele energetice și climatice ale Uniunii pentru 2030 și o economie neutră din punct de vedere climatic a Uniunii până în 2050, în temeiul Acordului de la Paris (FTJ).

Sursa:MIPE

\*

Programul Asistență Tehnică: actualizează Ghidul Solicitantului Condiții specifice de accesare a fondurilor din Programul Asistenţă Tehnică 2021-2027, P2- Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ – Sprijin pentru implementarea Strategiilor ITI prevăzute în cadrul Acordului de Parteneriat

Autoritatea de Management pentru Programul Asistență Tehnică 2021-2027 publică [**Ordinul 6050/27.08.2024**](https://mfe.gov.ro/wp-content/uploads/2024/08/ca8c5906f1188bf62a6c031a24d8726a.zip) privind modificarea **Ghidului Solicitantului Condiții specifice de accesare a fondurilor din Programul Asistenţă Tehnică 2021-2027**, P2- Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ – **Sprijin pentru implementarea Strategiilor ITI prevăzute în cadrul Acordului de Parteneriat**.

Susa:MIPE

\*

PEO: actualizează Ghidul Solicitantului Condiții Specifice Diversificarea și flexibilizarea serviciilor de educație timpurie

Autoritatea de Management pentru Programul Educație și Ocupare (PEO), din cadrul Ministerului Investițiilor și Proiectelor Europene, publică un [**corrigendum**](https://mfe.gov.ro/wp-content/uploads/2024/08/0c6d278bc56935d6f72efc2a5a144221.pdf) la **Ghidul Solicitantului Condiții Specifice „Diversificarea și flexibilizarea serviciilor de educație timpurie”**, apel competitiv finanțat din Prioritatea 5 Îmbunătățirea participării copiilor la educația antepreșcolară și preșcolară, Obiectiv specific: ESO4.6 Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, de la educația și îngrijirea timpurie, educația și formarea generală și profesională până la învățământul terțiar, precum și educația și învățarea în rândul adulților, inclusiv prin facilitarea mobilității în scop educațional pentru toți și a accesibilității pentru persoanele cu dizabilități (FSE+), Acțiunea. 5.f.2 Diversificarea și flexibilizarea serviciilor de suport socio-educațional.

Sursa:MIPE

\*

Programul Asistență Tehnică: actualizează Ghidul Solicitantului Condiții Specifice de accesare a fondurilor din Programul Asistenţă Tehnică 2021-2027 – MySMIS2021

Autoritatea de Management pentru Programul Asistență Tehnică 2021-2027 publică [**Ordinul 6025/26.08.2024**](https://mfe.gov.ro/wp-content/uploads/2024/08/4211d9870f9685c9fa39aeb33c0c9a5f.zip) pentru modificarea **Ghidului Solicitantului Condiții Specifice de accesare a fondurilor din Programul Asistenţă Tehnică 2021-2027**, P2- Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ – Sprijin pentru elaborarea altor strategii ITI.

Sursa:MIPE

\*

PoIDS: actualizează versiunea Programului Incluziune și Demnitate Socială

Autoritatea de Management pentru Programul Incluziune și Demnitate Socială (PoIDS) 2021-2027 publică [**Programul Incluziune și Demnitate Socială** – versiunea 3.0](https://mfe.gov.ro/wp-content/uploads/2024/08/73f0575aef7eb5d9d016c1eeb42b6743.pdf) și [**Decizia de aprobare aferentă**.](https://mfe.gov.ro/wp-content/uploads/2024/08/c4db07bcf0db87293c5f127ae525870b.pdf)

Sursa:MIPE

\*

PEO: actualizează versiunea Programului Educație și Ocupare

Autoritatea de Management pentru Programul Educație și Ocupare (PEO), din cadrul Ministerului Investițiilor și Proiectelor Europene, publică [**Programul Educație și Ocupare –** versiunea 4.0](https://mfe.gov.ro/wp-content/uploads/2024/08/67bab28c6ea933e78303834a9db3b260.pdf) și [**Decizia de aprobare aferentă**](https://mfe.gov.ro/wp-content/uploads/2024/08/9752e54488524587e2ff79ce990694e6.pdf).

Sursa:MIPE

\*

PoCIDIF: actualizează Ghidul Solicitantului Sprijin pentru proiecte de CDI pentru consorții tematice între parteneri publici-privați

Autoritatea de Management pentru Programul Creștere Inteligentă, Digitalizare și Instrumente Financiare 2021-2027, din cadrul Ministerului Investițiilor și Proiectelor Europene, publică [**Ordinul MIPE nr. 5934/22.08.2024**](https://mfe.gov.ro/wp-content/uploads/2024/08/0b8123f354ac58e0d7f482535294b219.zip) privind modificarea și completarea **Ghidului Solicitantului Sprijin pentru proiecte de CDI pentru consorții tematice între parteneri publici-privați**, Prioritatea Susținerea și promovarea unui sistem de CDI atractiv și competitiv în România, Obiectivul Specific RSO1.1 Dezvoltarea și îmbunătățirea capacităților de cercetare și inovare și adoptarea de tehnologii avansate (FEDR), Acțiunea 1.1 Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI, Măsura 1.1.2 Creșterea gradului de colaborare public-privat (OC și IMM), Apel de proiecte: Sprijin pentru proiecte CDI pentru consorții tematice între parteneri publici-privați, aprobat prin Ordinul ministrului investițiilor și proiectelor europene nr. 3802/2024.

Sursa: MIPE

\*

Sprijin financiar în valoare de peste 55 milioane lei pentru crescătorii de animale

Agenția de Plăți şi Intervenție pentru Agricultură (APIA), prin intermediul Centrelor Județene, efectuează **plata ajutorului de stat în sectorul creșterii animalelor (ameliorare rase)**, solicitat prin cererile de plată aferente serviciilor prestate în **luna iunie / trimestrul II 2024**.

**Suma plătită este în valoare de 55.067.716 lei** și se acordă de la bugetul de stat, prin bugetul Ministerului Agriculturii și Dezvoltării Rurale, pentru solicitanții care au accesat această formă de ajutor de stat în conformitate cu prevederile *OUG nr. 61/2023 privind instituirea unei scheme de ajutor de stat în sectorul creșterii animalelor, cu modificările şi completările ulterioare.*

Sursa: APIA

🏵🏵🏵

Din Actualitatea Europeană

UE mobilizează asistență pentru incendiile forestiere din Madeira, Portugalia

© Ministerio de Defensa, Gobierno de España. Toate drepturile rezervate.

Comisia Europeană mobilizează sprijin pentru Portugalia, care se confruntă cu un incendiu de vegetație în apropiere de Ribeira Brava, Madeira. În urma activării de ieri seară a mecanismului de protecție civilă al UE de către Portugalia's, Comisia's, Centrul de coordonare a răspunsului la situații de urgență (ERCC) a coordonat imediat desfășurarea a două avioane Canadair rescEU de stingere a incendiilor, care vor sosi astăzi din Spania în Madeira. Aceste aeronave vor ajuta autoritățile locale în combaterea incendiilor, oferind sprijin aerian esențial în condiții dificile. Sistemul Copernicus pentru situații de urgență prin satelit a fost, de asemenea, activat pentru a furniza hărți autorităților locale.

Comisia monitorizează îndeaproape situația și este pregătită să aloce resurse suplimentare, dacă este necesar. Această mobilizare subliniază rolul vital al mecanismului de protecție civilă în asigurarea unui răspuns european unificat la dezastrele naturale, subliniind angajamentul UE's față de solidaritatea cu statele sale membre în timpul crizelor.

Anticipând sezonul incendiilor din acest an, UE și-a consolidat capacitățile rescEU și ale Rezervei europene de protecție civilă, care includ în prezent 28 de avioane și 4 elicoptere în 10 state membre. În plus, peste 560 de pompieri din 12 țări au fost prepoziționați în întreaga Europă, pregătiți să asiste brigăzile locale de pompieri atunci când este necesar.

\*

UE alocă 35 de milioane EUR sub formă de ajutor umanitar suplimentar pentru Africa de Vest

*© UNHCR (fotograf: Nicolò Filippo Rosso (n.*

UE a deblocat o alocare suplimentară de 35 de milioane EUR pentru asistență umanitară în Africa de Vest, întrucât regiunea se confruntă în continuare cu o situație umanitară dezastruoasă. Burkina Faso, Mali, Niger, Mauritania, țările de coastă din Golful Guineei și Nigeria sunt afectate de insecuritatea alimentară și de strămutări, cauzate de instabilitatea politică în creștere, de conflictele persistente și intensificate și de violența generalizată.

Finanțarea va contribui la satisfacerea nevoilor de urgență ale persoanelor celor mai vulnerabile, în special în domeniile asistenței alimentare, nutriției, sănătății, apei, salubrității, adăpostului și protecției.

În special, finanțarea va fi dedicată partenerilor umanitari care își desfășoară activitatea în **Burkina Faso (10 milioane** EUR), **Mali (8 milioane** EUR), **Niger (8 milioane** EUR), **Mauritania (1 milion** EUR), **Nigeria (5 milioane** EUR) și **țările din Golful Guineei (3 milioane** EUR).

Această finanțare suplimentară aduce ajutorul total al UE pentru aceste țări la 160,6 milioane EUR în acest an.

Africa de Vest și Centrală, una dintre cele mai sărace și mai fragile regiuni din lume, se confruntă cu o multitudine de crize umanitare, determinate de conflicte, insecuritate și schimbări climatice. Această situație umanitară a condus la strămutări forțate fără precedent, la insecuritate alimentară acută și la malnutriție acută. Violența pe scară largă și încălcările dreptului internațional umanitar (DIU) reduc spațiul pentru furnizarea de ajutor umanitar. În Burkina Faso, Niger și Mali, răspândirea violenței și a constrângerilor în ceea ce privește accesul împiedică furnizarea de asistență în multe zone, lăsând milioane de persoane cu asistență limitată sau fără asistență. Răspândirea conflictului în țările de coastă (Benin, Côte d'Ivoire, Ghana și Togo) înregistrează progrese, generând insecuritate, strămutări forțate și nevoi umanitare din ce în ce mai mari. În Mauritania, 10 % din populație se confruntă cu insecuritate alimentară, în timp ce în Nigeria situația foarte volatilă în materie de securitate din nord-est și nord-vest conduce la strămutări forțate noi și continue, care necesită sprijin multisectorial. Regiunile de nord-est și nord-vest ale Nigeriei sunt, de asemenea, afectate de o creștere semnificativă a numărului de copii subnutriți, în timp ce sezonul slab din 2024 este de așteptat să fie cel mai sever din ultimii șapte ani.

Comisarul pentru gestionarea crizelor, Janez **Lenarčič,** a declarat: Instabilitatea *politică, conflictele persistente și violența se combină pentru a conduce criza umanitară din Africa de Vest, ducând la suferințe de nedescris. Strămutarea forțată, insecuritatea alimentară acută, malnutriția acută, epidemiile și pericolele naturale afectează viețile a milioane de oameni. În același timp, nerespectarea dreptului internațional umanitar reduce spațiul disponibil pentru furnizarea principială a ajutorului umanitar. Ajutorul umanitar suplimentar eliberat de UE îi va ajuta pe partenerii noștri să atenueze situația dificilă a milioane de persoane, oferind asistență vitală, inclusiv alimente și apă.”*

\*

Cultura pune Europa în mișcare: UE promovează cultura și creativitatea

UE joacă un rol esențial în **sprijinirea și promovarea culturii în toate țările UE**, recunoscând importanța acesteia pentru societate, economie și relațiile internaționale.

Prin diverse inițiative și programe de finanțare, UE depune eforturi pentru **a conserva bogatul patrimoniu cultural european**, pentru **a promova ecosisteme propice culturii și creativității** și pentru **a susține diversitatea culturală**. Deși fiecare țară din UE este responsabilă pentru propriile politici în materie de cultură, UE contribuie la abordarea provocărilor comune, cum ar fi impactul tehnologiilor digitale, evoluția modelelor de guvernanță culturală și necesitatea de a sprijini inovarea în sectoarele culturale și creative.

Programul **Europa creativă** este principala sursă de **finanțare din partea UE** pentru **sectoarele culturale și creative**. Începând din 2014, acesta a sprijinit proiecte care promovează diversitatea culturală, exprimarea artistică și potențialul economic al industriilor creative. Programul este împărțit în 2 componente, „Cultură” și „MEDIA”, și este sprijinit de o componentă transsectorială care promovează acțiuni inovatoare și colaborarea între diferitele sectoare culturale și creative.

În cadrul componentei „Cultură”, inițiative precum **Cultura pune Europa în mișcare** sprijină **mobilitatea culturală** în Europa și nu numai. Această inițiativă oferă **granturi de mobilitate pentru artiști și profesioniști din domeniul culturii** din cele 40 de țări participante, acoperind diverse sectoare precum arhitectura, patrimoniul cultural, designul și moda, literatura, muzica, artele spectacolului și artele vizuale. Există 2 tipuri de granturi, pentru mobilitatea individuală și pentru organizatorii de stagii. Cea mai recentă cerere de propuneri pentru mobilitate individuală este accesibilă până la **30 noiembrie 2024**.

Există multe alte **programe de finanțare ale UE** care sprijină cultura și creativitatea. Cei interesați sunt invitați să consulte ghidul de finanțare **CulturEU**. Acest instrument web interactiv prezintă oportunitățile de finanțare disponibile pentru sectoarele culturale și creative în cadrul programelor UE pentru perioada 2021-2027.

Pentru **a spori vizibilitatea sectoarelor culturale și audiovizuale din Europa**, UE sprijină o varietate de acțiuni, inițiative și premii. Acestea sunt menite să recompenseze realizările și să sensibilizeze publicul cu privire la cultura și patrimoniul european. Inițiative precum **Capitalele europene ale culturii**, o inițiativă anuală care aduce în prim-plan orașele care propun o ofertă culturală bogată, stimulează economiile locale și turismul. **Marca patrimoniului european** promovează situri de importanță europeană simbolică. **Premiul Uniunii Europene pentru literatură** și **Premiul UE pentru arhitectură contemporană** marchează excelența în literatură și, respectiv, în arhitectură. **Muzica pune Europa în mișcare** servește drept cadru pentru inițiativele și acțiunile Comisiei în sprijinul sectorului muzical european.

Investind în cultură, UE consolidează identitatea și unitatea europeană și, în același timp, contribuie la creșterea economică, la coeziunea socială și la bunăstarea cetățenilor săi.

**Informații suplimentare**

[Cultură și creativitate](https://culture.ec.europa.eu/)

[Europa creativă](https://culture.ec.europa.eu/creative-europe)

[Cultura pune Europa în mișcare](https://culture.ec.europa.eu/creative-europe/creative-europe-culture-strand/culture-moves-europe)

[Cerere deschisă de propuneri pentru mobilitatea individuală a artiștilor și a profesioniștilor din domeniul culturii](https://culture.ec.europa.eu/calls/third-call-for-individual-mobility-of-artists-and-cultural-professionals)

[Ghidul de finanțare CulturEU 2021-2027](https://culture.ec.europa.eu/funding/cultureu-funding-guide?pk_content=hp-hero-fg)

[Capitalele europene ale culturii](https://culture.ec.europa.eu/policies/culture-in-cities-and-regions/european-capitals-of-culture)

[Situri cu Marca patrimoniului european](https://culture.ec.europa.eu/cultural-heritage/initiatives-and-success-stories/european-heritage-label)

[Premiul Uniunii Europene pentru literatură](https://culture.ec.europa.eu/cultural-and-creative-sectors/books-and-publishing/european-union-prize-for-literature)

[Premiul UE pentru arhitectură contemporană](https://culture.ec.europa.eu/cultural-and-creative-sectors/architecture/eumies-awards)

[Muzica pune Europa în mișcare](https://culture.ec.europa.eu/cultural-and-creative-sectors/music/music-moves-europe)

\*

Comisia propune posibilități de pescuit pentru 2025 în Marea Baltică

Comisia a adoptat[**propunerea sa privind posibilitățile de pescuit pentru 2025 pentru Marea Baltică**](https://oceans-and-fisheries.ec.europa.eu/publications/proposal-fishing-opportunities-baltic-sea-2025_en). Aceasta răspunde unei evaluări științifice care indică faptul că mai multe activități de pescuit se află într-o situație dezastruoasă.

Comisia a propus astăzi capturiletotale admisibile (TAC) și cotele pentru nouă din cele zece stocuri gestionate de UE în Marea Baltică. Restul propunerii privind cotele (heringul din Botnic) va fi prezentată într-o etapă ulterioară.

Comisia propune creșterea posibilităților de pescuit pentru heringul din zona centrală a Mării Baltice (+ 108 %) și pentru heringul din Golful Riga (+ 10 %). Aceasta propune reducerea pescuitului de somon în bazinul principal (-36 %) și în Golful Finlandei (-20 %), precum și de șprot  
(-42 %). Capturile de cambulă de Baltica ar rămâne neschimbate. Comisia propune reducerea alocărilor pentru capturile accidentale inevitabile de cod din vestul Mării Baltice (-73 %), cod din estul Mării Baltice (-68 %) și hering din vestul Mării Baltice (-50 %).

TAC-urile propuse se bazează pe cele mai bune avize științifice disponibile ale [Consiliului Internațional pentru Explorarea Apelor Maritime (](https://www.ices.dk/Pages/default.aspx) ICES) și urmează [planul multianual de gestionare pentru Marea Baltică](http://eur-lex.europa.eu/legal-content/EN/TXT/?uri=uriserv:OJ.L_.2016.191.01.0001.01.ENG&toc=OJ:L:2016:191:TOC) adoptat în 2016 de Parlamentul European și de Consiliu.

**Cod**

**Pentru codul din estul Mării Baltice**, Comisia intenționează să mențină o limită de captură pentru capturile accidentale inevitabile și toate măsurile de însoțire deja în vigoare timp de mai mulți ani. Cu toate acestea, întrucât stocul continuă să se afle într-o stare proastă, limita capturilor accidentale ar trebui ajustată la nevoile reale. În pofida măsurilor luate începând din 2019, când oamenii de știință au avertizat mai întâi cu privire la starea precară a codului, situația nu s-a îmbunătățit.

Situația este similară pentru codul **din vestul Mării Baltice**. Prin urmare, Comisia propune ajustarea TAC pentru capturile accidentale la nevoile reale și menținerea tuturor măsurilor de însoțire.

**Hering**

Dimensiunea stocului de **hering din vestul Mării Baltice** rămâne cu mult sub nivelurile minime. Comisia propune eliminarea excepției pentru pescuitul costier la scară mică și ajustarea TAC numai la capturile accidentale inevitabile.

Dimensiunea stocului de **hering din zona centrală a Mării Baltice** a crescut peste nivelul minim față de anul trecut. ICES estimează o evoluție foarte pozitivă a stocurilor datorită nivelului ridicat estimat de recrutare, dar subliniază că previziunile sunt mai incerte decât de obicei. Prin urmare, Comisia propune o abordare prudentă și nu va propune creșterea TAC până la nivelul maxim inclus în avizul ICES. **Heringul din Golful Riga** este sănătos, iar Comisia propune stabilirea limitelor de captură în conformitate cu nivelul maxim recomandat de ICES.

**Cambulă**

Deși avizele științifice ar permite o creștere considerabilă, Comisia rămâne precaută, în principal pentru a proteja codul – care este o captură accidentală inevitabilă atunci când se pescuiește cambulă de Baltica. Se preconizează că în acest an vor intra în vigoare noi măsuri de reducere a capturilor accidentale de cod prin intermediul unor unelte de pescuit alternative.

**Șprot**

Dimensiunea stocului de șprot a scăzut semnificativ din cauza ratelor de reproducere constant scăzute. Oamenii de știință avertizează că dimensiunea stocului ar putea scădea sub nivelurile sănătoase dacă reproducerea este mai mică decât se preconizase. Prin urmare, avizele științifice pentru șprot recomandă o reducere substanțială a capturilor. Comisia propune stabilirea TAC la un nivel care să reducă la minimum riscul ca dimensiunea stocului să scadă sub nivelul minim.

**Somon**

Starea diferitelor populații de somon din râuri din bazinul principal al Mării Baltice variază considerabil, unele rămânând slabe, iar altele sănătoase. Pentru a atinge niveluri sănătoase, ICES a recomandat în urmă cu trei ani încetarea tuturor activităților de pescuit de somon din bazinul principal. În același timp, ICES a evaluat că ar fi posibilă menținerea anumitor activități de pescuit în timpul verii în apele costiere ale Golfului Botnic și ale Mării Åland. ICES a menținut principiul avizului său pentru 2025, dar a redus nivelul capturilor aferente, deoarece ratele de reproducere au scăzut în ultimii ani. Prin urmare, Comisia propune adaptarea în consecință a posibilităților de pescuit și a normelor de însoțire, în special prin interzicerea pescuitului recreativ de somon de crescătorie, ceea ce duce inevitabil și la moartea somonului sălbatic.

**Următoarele etape**

Pe baza acestor propuneri, țările UE vor lua o decizie finală pentru a stabili cantitățile maxime din cele mai importante specii comerciale de pește care pot fi capturate în bazinul Mării Baltice. Consiliul va examina propunerea Comisiei în vederea adoptării acesteia în **cadrul reuniunii sale din 21-22 octombrie 2024**.

**Istoricul dosarului**

Propunerea privind posibilitățile de pescuit face parte din abordarea Uniunii Europene de ajustare a nivelurilor pescuitului la obiectivele de sustenabilitate pe termen lung, denumite producția maximă durabilă (MSY), astfel cum au fost convenite de Parlamentul European și de Consiliu în cadrul politicii [comune în domeniul pescuitului](https://oceans-and-fisheries.ec.europa.eu/policy/common-fisheries-policy-cfp_en). Propunerea Comisiei este, de asemenea, conformă cu [Planul multianual pentru gestionarea codului, a heringului și a șprotului în Marea Baltică](https://eur-lex.europa.eu/legal-content/EN/TXT/?uri=CELEX:32016R1139) și cu intențiile politice exprimate în Comunicarea Comisiei intitulată [„Pescuitul sustenabil în UE: situația actuală și orientări pentru 2025”](https://oceans-and-fisheries.ec.europa.eu/publications/sustainable-fishing-eu-state-play-and-orientations-2024_en).

Situația actuală este dificilă pentru pescari ca stocuri comerciale anterior importante (cod vestic și estic; heringul din vest și din zona centrală; șprot; și somonul din sudul Mării Baltice și din râuri) sunt supuse unor presiuni diverse care au condus la **degradarea biodiversității Mării Baltice**, cum ar fi aporturile ridicate de nutrienți și nivelurile constant ridicate de contaminanți. Acești factori de stres provin, în parte, din nepunerea în aplicare a legislației UE. În plus, avizele științifice recunosc, de asemenea, impactul raportării eronate a activităților de pescuit, fără a fi în măsură să îl cuantifice. Raportarea eronată poate duce la pescuitul excesiv ascuns. Pentru a-i ajuta pe pescarii din Marea Baltică, statele membre și regiunile de coastă pot utiliza Fondul social european Plus **pentru a pune în aplicare măsuri de învățare pe tot parcursul vieții și de dezvoltare a competențelor**.

Marea Baltică este cea mai poluată mare din Europa. Aceasta este afectată de pierderea biodiversității, de schimbările climatice, de eutrofizare, de pescuitul excesiv din trecut și de nivelurile ridicate de contaminanți, cum ar fi produsele farmaceutice și deșeurile. Preocupată de această situație dezastruoasă, Comisia Europeană a organizat douăediții ale [Conferinței noastre baltice](https://oceans-and-fisheries.ec.europa.eu/our-baltic-conference_en) în 2020 și 2023. Aceste evenimente la nivel înalt au reunit miniștri din cele opt țări ale UE din jurul Mării Baltice (Danemarca, Germania, Estonia, Letonia, Lituania, Polonia, Finlanda și Suedia).

**Pentru mai multe Informații**

[Propunere privind posibilitățile de pescuit în Marea Baltică 2025](https://oceans-and-fisheries.ec.europa.eu/publications/proposal-fishing-opportunities-baltic-sea-2025_en)

[Întrebări și răspunsuri privind posibilitățile de pescuit în Marea Baltică în 2025](https://ec.europa.eu/commission/presscorner/detail/en/QANDA_24_4402)

**Tabelul 1: Prezentare generală a modificărilor TAC în perioada 2024-2025 (cifre în tone, cu excepția somonului, care este exprimat în număr de bucăți)**

|  |  |  |
| --- | --- | --- |
|  | **2024** | **2025** |
| **Stoc și zona de pescuit ICES; subdiviziunea** | **Acordul Consiliului (în tone, variație% față de TAC pentru 2023)** | **Propunerea Comisiei (în tone, variație% față de TAC pentru 2024)** |
| **Cod vestic** *22-24* | 340 (-30 %) | 93 (-73 %) |
| **Cod estic** *25-32* | 595 (0 %) | 191 (-68 %) |
| **Heringul occidental** *22-24* | 788 (0 %) | 394 (-50 %) |
| **Hering din Golful Botnia** *30-31* | 55 000 (-31 %) | *TAC care urmează să fie propusă într-o etapă ulterioară* |
| **Hering din zona centrală** *25-27, 28.2, 29, 32* | 40 368 (-43 %) | 83 881 (+ 108 %) |
| **Hering din Golful Riga** *28.1* | 37 959 (-17 %) | 41 635 (+ 10 %) |
| **Șprot** *22-32* | 201 000 (-10 %) | 117 070 (-42 %) |
| **Cambulă de Baltica** *22-32* | 11 313 (0 %) | 11 313 (0 %) |
| **Somon din bazinul principal** *22-31* | 53 967 (-15 %) | 34 787 (-36 %) |
| Somon**din Golful Finlandei** *32* | 10 144 (+ 7 %) | 8 117 (-20 %) |

*Sunt îngrijorat de starea precară a stocurilor de pește din Marea Baltică. Importanța luării de măsuri pentru a aborda situația dezastruoasă a principalelor specii comerciale devine din ce în ce mai evidentă în fiecare an. Pescarii sunt primii care se confruntă cu consecințele, în pofida eforturilor noastre comune de refacere a populațiilor de stocuri de pește. Pentru a se asigura că pescarii locali se pot baza din nou pe stocuri de pește sănătoase pentru a-și asigura mijloacele de subzistență, este indispensabil să se pună pe deplin în aplicare legislația UE la toate nivelurile. - Maroš Šefčovič, vicepreședinte executiv pentru Pactul verde european, relații interinstituționale și prospectivă*

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |